ARROW เผยกำไร Q2/59 ทรงตัวอยู่ที่ 57.02 ลบ. เตรียมแจกปันผล 0.20 บ./หุ้น
ARROW เผยกำไร Q2/59 ทรงตัวอยู่ที่ 57.02 ลบ. จากปีก่อนกำไร 56.41 ลบ. ขณะที่ช่วง 6 เดือนแรกมีกำไร 126.64 ลบ. เพิ่มขึ้น 7% จากปีก่อน 118.57 ลบ. เตรียมแจกปันผล 0.20 บ./หุ้น XD 23 ส.ค.59 กำหนดจ่าย 8 ก.ย.นี้
11 ส.ค. 2559

บริษัท แอร์โรว์ ซินดิเคท จำกัด (มหาชน) หรือ ARROW รายงานผลการดำเนินงานไตรมาส 2/59 สิ้นสุดวันที่ 30 มิ.ย.59มีกำไรสุทธิ 57.02 ล้านบาท หรือมีกำไรสุทธิ  0.23 บาทต่อหุ้น เพิ่มขึ้น 1% จากช่วงเดียวกันของปีก่อนที่มีกำไรสุทธิ 56.41 ล้านบาท หรือมีกำไรสุทธิ 0.24 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากมูลค่าเติมเงินรวมผ่าน “ตู้บุญเติม” เพิ่มขึ้นเท่ากับ 5,332 ล้านบาท หมายเลขผู้ใช้งานเพิ่มขึ้นเท่ากับ 20 ล้านเลขหมาย และมียอดการใช้บริการเพิ่มขึ้นกว่า 1.6 ล้านรายการต่อวัน
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 126.64 ล้านบาท หรือ 0.50 บาทต่อหุ้น เพิ่มขึ้น 7% จากช่วงเดียวกันของปีก่อนที่มีกำไรสุทธิ 118.57 ล้านบาท หรือ 0.52 บาทต่อหุ้น
นอกจากนี้ ได้ประกาศจ่ายปันผล  งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 เป็นเงินสดจำนวน 0.20 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 และกำหนดจ่ายเงินปันผลในวันที่ 8 ก.ย. 2559
 